<classify> Busungu ambaye alingara hivi karibuni katika mchezo wa kirafiki kati ya Yanga dhidi ya Friends Rangers, alionekana kufanya vizuri baada ya kuifungia Yanga mabao mawili kati ya matatu yaliyofungwa siku hiyo.Akizungumza na gazeti hili, Busungu alisema anatarajia kuonesha uwezo na kujituma katika michuano ya kimataifa na ligi, ikiwezekana kuwa mfungaji bora.Mashabiki wa Yanga wategemee mambo mengi mazuri kutoka kwangu, watafurahi kwa kuwa nimejipanga kupigana sio tu katika tu kujionesha bali kuisaidia timu, alisema mshambuliaji huyo.Mchezaji huyo aliyejiunga na Yanga baada ya mkataba wake kumalizika katika timu yake ya Mgambo Shooting, alisema kitu kitakachomwezesha kufanya makubwa ni kuendelea kuonesha nidhamu ndani ya uwanja na nje.Alisema bila kuonesha nidhamu na kujituma itakuwa ni ngumu kupata nafasi kwenye kikosi cha kwanza kutokana na kila mtu kupambana ili kubaki katika kikosi hicho.Mimi kazi yangu ni kuonesha uwezo wangu uwanjani, kuhusu kama nitapangwa kikosi cha kwanza anayejua ni kocha, lakini naahidi kufanya vizuri katika michezo ijayo, alisema.  <topic>: michezo 